«Alba» har flere betydninger.

**Alba** (latin: *Alba Pompeia*) er en by og en kommune i Piemonte i Italia, i provinsen Cuneo. Alba regnes som hovedstaden i området Langhe, og er kjent for sin hvite trøffel, fersken og vinproduksjon. Ferrero, en produsent av italiensk sjokolade, er basert i Alba.

Historie
--------

Katedralen i Alba
Opprinnelsen til Alba går tilbake til før den romerske sivilisasjon, antagelig knyttet tilstedeværelsen av keltiske og liguriske stammer i området. Dagens moderne by ligger på samme sted som oldtidens Alba Pompeia. Navnet ble gitt etter å ha blitt offisielt anerkjent som en by av den romerske konsul Gnaeus Pompeius Strabon (135–87 f.Kr.) mens han bygde en vei fra Aquæ Statiellæ (Acqui) til Augusta Taurinorum (Torino). Alba var fødestedet til Publius Helvius Pertinax som kortvarig var romersk keiser i 193.

Etter sammenbruddet til Vestromerriket ble byen gjentatte ganger angrepet og herjet av østgotere, burgundere, bysantinere, frankere, ungarere, og sarasenere (muslimer). På 1000-tallet ble den en fri kommune, det vil si en bystat, og ble medlem av det lombardiske statsforbundet. Regionen Montferrat og adelsfamilien Visconti kjempet om makten over byen. Den ble senere en besittelse av huset Gonzaga.

Karl Emanuel I av Savoia erobret den to ganger, og senere drev både Frankrike og Spania krig over den. Etter den siste mannlige etterkommer av huset Gonzaga var dødd ut, førte traktaten av Cherasco i 1631 til at Alba ble endelig tildelt huset Savoia. Under Napoleonskrigene ble den en del av republikken Alba i 1796, og den kortvarige Subalpinske republikken, som var franske klientstater før de ble annektert av det franske keiserdømmet i 1802. Byen var et senter i et arrondissement (administrativt inndeling) i det første (og kortvarige) Tanaro-departementet i tiden 1802-1805, og senere i Stura (et fransk departement) i 1805-1814 før frigjøringen ved østerrikske tropper. Det ble gitt tilbake til kongedømmet Sardinia (navnet på hertugdømmet Savoie før det fikk Sardinia i 1720) i 1814.

Alba fikk en gullmedalje for militær tappert ved byens borgere i den italienske motstandsbevegelsen under den andre verdenskrig. Den 10. oktober 1944 ble byen frigjort av partisaner som etablerte en republikken Alba for noen få uker og klarte å holde på sin uavhengighet fra den fascistiske italienske sosialrepublikk (også kalt Salò-republikken). Republikken Alba varte fram til 2. november 1944 da fascistene erobret den. Den ble endelige frigjort av franske tropper den 2. mai 1945 og gitt til Italia.

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2023». Istituto nazionale di statistica. Besøkt 27. mai 2023.
3. ↑   «White Truffles from Alba». *Lifeinitaly.com*. Arkivert fra originalen den 16. oktober 2009.
4. ↑  «The White Truffles of Alba». *Italyinsf.com*. Arkivert fra originalen den 6. november 2009.
5. ↑   Meckler, Michael L. (1997): «Pertinax (193 A.D)» i: *De Imperatoribus Romanis*
6. ↑   Alba (Piedmont, Italy)
7. ↑   Cooke, Philip; Shepherd, Ben H. (2013): *European Resistance in the Second World War*, Pen and Sword, s. 124

Eksterne lenker
---------------

* Offisielt nettsted Rediger på Wikidata

* (en) Alba (Italy) – kategori av bilder, video eller lyd på Commons Rediger på Wikidata

* (en) Alba (Italy) – galleri av bilder, video eller lyd på Commons Rediger på Wikidata
* Alba Music Festival, lokal musikkfestival (engelsk)
* Information on Alba, svært kort turistinformasjon på engelsk

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** NKC **·** GeoNames **·** MusicBrainz
 |